
KATIBA YA KIKUNDI CHA KARAGWE TUINUANE KIUCHUMI (KIKATUKI) KATA KAYANGA TAREHE 12/02/2017

KATIBA YA CHAMA
Jina la Kikundi ni Karagwe  Tuinuane Kiuchumi (KIKATUKI) 
Kikundi cha Wajasiriamali wadogo wadogo

1.0. UANACHAMA
Maana ya uanachama:- Mwanachama ni yule mtu aliye jiunga  kwenye kikundi kwa hiari  yake  kwa kukubaliana  na taratibu pamoja na masharti  ya kikundi. Idadi ya Wanachama  ni (12)

2.0. MADHUMUNI/ MALENGO YA KIKUNDI
1. Kushirikiana katika shughuli mbalimbali za kijamii
2. Kusaidiana katika shida na raha
3. Kujishughulisha na shughuli za kiuchumi

3.0. WAJIBU WA WANAKIKUNDI WA KARAGWE TUINUANE KIUCHUMI (KIKATUKI)
1. Mwanachama awe mwenyeji  wa kayanga
2. Mwanachama awe mtu wa kuchangia mawazo  chanya ili kuleta maendeleo ya kikundi
3. Anapaswa kutunza nidhamu ya Chama chetu na ajiheshimu na  kuwaheshimu  wanachama wenzake
4. Atimize wajibu wake kulingana na katiba. 

4.0 UONGOZI
Kikundi kitakuwa na viongozi wafuatao:-
1. Mwenyekiti
2. Katibu
3. Mweka hazina.

5.0 SIFA ZA KIONGOZI
1. Awe mwaminifu
2. Awe na uwezo wa kuogoza.
3. Awe na msimamo thabiti


6.0  KAZI ZA KIONGOZI
· Mwenyekiti: - Ndiye msimamizi  mkuu  wa shughuli zote  za  kikundi.
· Katibu: - Kusaidiana na Mwenyekiti kuitisha  vikao, kuandaa  na  kutunza  kumbukumbu  za  vikao, kutoa  taarifa  halisi za  kikundi , ndiye mtendaji mkuu  wa shughuli  zote za  kikundi.
· Mwekahazina:- Kukusanya na kutunza  fedha  za kikundi, kutoa  taarifa  ya  mapato na matumizi ya kila  mwezi, kutoa taarifa ya   fedha  ya  mwaka.
· Mjumbe mmoja (1):-  Anasaidiana na  viongozi wa kikundi  kama kuna kazi  za ziada au kutoa mawazo  kwa  viongozi.
  

7.0 MUDA WA UONGOZI
· Uongozi utadumu Kwa muda wa  miaka miwili.
· Akiongoza vizuri ataendelea tena kuongoza
· Kujiudhuru uanachama
· Kifo
· wanachama kutokua na imani naye

KUBADILI KWA KATIBA
Katiba hii inaweza kubadilishwa au kufanyiwa marekebisho Kwa  utaratibu ufuatao.
(1) Kwenye mkutano mkuu wa chama

(2) Mkutano wa dharula

AGENDA
1. Kufungua
2. Kusoma muhtasari wa kikao kilichopita 08/01/2017
3. Kupitisha katiba
4. Mengineyo
5. Kuchangua viongozi
6. Kusajili kikundi ngazi  ya Wilaya
7. Ufunguzi wa akaunti.
8. Kufunga kikao

AGENDA NA. 01/2017 KUFUNGUA KIKAO
Mwenyekiti amefunga kikao mnamo Saa2:30 Asubuhi akiwaomba wajumbe wachangie mawazo mbalimbali katika  kikao.

AGENDA NA. 02/2017: KUSOMA MUHTASARI WA KIKAO KILICHOPITA CHA  
TAREHE 8/01/2017.
Katibu alisoma muhtasari wa kikao kilichopita. Wajumbe walikubaliana na muhtasari uliosomwa.

AGENDA NA. 03/2017: KUPITISHA KATIBA
Katibu amesoma katiba yote kama ilivyoandikwa na wajumbe  kukubaliana nayo.

AGENDA NA. 04/2017: MENGINEYO 
Wajumbe waliongelea  umuhimu wa kuchangia  mchango wa  kila  mwisho  wa  mwezi  ili  kuongeza  ukuaji wa mfuko wa kikundi.

AGENDA NA. 05/ 2017: KUCHAGUA VIONGOZI
Baada ya majadiliano  mafupi  wajumbe  wamependekeza viongozi watakaochaguliwa kwenye   kikundi  chetu  waongoze  muda  wa  miaka  miwili  kama Katiba inavyoelekeza.

Viongozi wenyewe ni:-
1. Ndugu   Mastula. Hassan  M/kiti
2. Ndugu  Aurath. Abasi     Katibu
3. Ndugu  Matha. Mafuru M/Hazina

AGENDA NA. 06/2017:  KUSAJILI KIKUNDI NGAZI YA (W)
Tuliweza kuonana na afisa  maendeleo  ya jamii wa kata  ya kayanga na akatushauri  ili kikundi  chetu  kusajili  lazima  tuwe na  katiba  ya kikundi  yenye  mambo  ya msingi li  kudumisha  kikundi  chetu na  kuambatanisha vitu  muhimu kama:-
1. Barua ya M/kiti  wa Kitongoji
2. Barua  kikundi kupitia (k.k)Mtendaji wa Kata
3. Muhtasari wa kikundi na  mahudhurio yenye sahihi halisi.

AGENDA NA. 07/2017: UFUNGUZI WA AKAUNTI
Wajumbe tumekubaliana  baada  ya kumaliza  kusajili  rasmi kikundi  ngazi  ya  halmashauri   tujipange  kwa ajili  ya kufungua akaunti  ya kikundi.

AGENDA NA. 08/2017: KUFUNGA
Mwenyekiti  amefunga  kikao mnamo Saa 1030 Jioni kwa  kuwashukuru wajumbe kwa  mchango wao mzuri  wa mawazo na kuwatakia  kila  la kheri wanaporudi nyumbani.

………………………
Mastula Hassan
M/KITI



























KIKUNDI CHA KARAGWE,
TUINUANE KIUCHUMI (KIKATUKI),
KITONGOJI KAGURURU,
KATA-KAYANGA,
KARAGWE.
MKURUGENZI MTENDAJI,
HALMASHAURI YA WILAYA,
S.L.P 20,
KARAGWE.
	
K.K,
AFISA MTENDAJI,
KATA KAYANGA,
S.L.P 20,
KARAGWE.

YAH: OMBI LA USAJILI WA KIKUNDI CHA KARAGWE TUINUANE KIUCHUMI (KIKATUKI)
Husika na kichwa cha habari hapo juu,
Sisi ni Wanakikundi cha Karagwe Tuinuane Kiuchumi kinachojishughulisha na ujasiriamali
 Mdomdogo Kayanga mjini. Kwa kutambua utaratibu wa Kikundi uliopo katika Wilaya yetu 
tunaomba usajili wa Kikundi chetu ili tuweze kutambuliwa rasmi ndani na nje ya Wilaya yetu. 
Tumeambatanisha muhtasari wa Kikundi na Katiba.
Tunatumaini ombi letu utalipokea.

Wako katika ujenzi wa Taifa.


………………………..								……………….……..
AURATH ABAS								MASTULA HASSAN
KATIBU										M/KITI
		
 
MUHTASARI WA KIKUNDI CHA KARAGWE TUINUANE KIUCHUMI (KIKATUKI) KITONGOJI KAGURURU, 
KATA KAYANGA, TAREHE 10/02/2017

